Jy is hier: Tuis Dokumente Sinodale Kantoor Kerkbode 2018 Kerkbode 26 Januarie 2018
Lees in LiG se Des/Jan-uitgawe ‘La Traviata’ in Jhb opgevoer | Netwerk24
Deur AJ Opperman 17 Junie 2019 08:00
Danie Verster, Leah Gunter en Yudi Cohen in La Traviata.
“Ons bevind ons in ’n tyd waarin jy nie minder bekende werke kan opvoer nie omdat ons gehore van vooraf bou,” sê Linette van der Merwe, mezzo-sopraan en voorsitter van Sempre Opera, ’n niewinsgewende geselskap.
Dit word in die oorspronklike lengte in drie bedrywe van 22 tot 30 Junie aangebied. Dit word in Italiaans opgevoer met Engelse onderskrifte.
“Jy moet kies wat gewild is en La Traviata is baie bekend danksy mense soos Luciano Pavarotti en Andrea Bocelli. Dit duur ongeveer twee en half uur en die musiek daarin is baie bekend. Tweedens het ons gaan kyk wanneer laas hierdie opera in Johannesburg opgevoer is. Die ander faktor is natuurlike die rolverdeling. ’n Mens het stemme in gedagte, maar dit hang ook af van wie beskikbaar is.”
La Traviata, gegrond op Alexandre Dumas se roman The Lady of the Camellias (oorspronklik in Frans La Dame aux Camélias), is die eerste keer op 6 Maart 1853 in Venesië opgevoer. Dumas se roman vertel van Marie Duplessis, wat werklik ’n liefde van Dumas was, wat op 23-jarige ouderdom dood is.
“Dat dit op ’n boek gegrond is, verken ook lekker die gebied van intertekstualiteit en nuutskeppinge,” sê Van der Merwe, wat die rol van Flora Bervoix, Violetta se ligsinnige vriendin en vertroueling vertolk.
Die opera vertel die liefdesverhaal van die heldin Violetta Valéry en Alfredo Germont wat skipbreuk ly wanneer sy pa, Giorgio Germont, Violetta dwing om dit te beëindig om sy familie se reputasie te beskerm.
Die sopraan Leah Gunter sing die rol van Violetta, haar debuut by Sempre Opera, en die tenoor Yudi Cohen sing die rol van Alfredo Germont. Pierre du Toit is die regisseur en Schalk van der Merwe is die dirigent wat die Capital-kamerorkes aanvoer.
Anders spelers is+ Danie Verster (bariton), Chris Mostert (tenoor) en Duard Jonker (bariton).
* Vertonings is van 22 tot 30 Junie. Vertoontye wissel en kaartjie kos R200 tot R475. Bespreek by Webtickets.